jkorsvik/nowiki_second_scrape_merged huggingface dataset:
Båndfly

Båndfly (Noctua spp.) er en slekt av nattfly som tilhører underfamilien Noctuinae. Seks arter er funnet i Norge, av disse er hagebåndfly (Noctua pronuba) meget vanlig over det meste av landet, de andre forekommer helst i Sør-Norge.


== Utseende ==
Middelsstore til store (vingespenn 30 – 60 mm), kraftige nattfly, forvingene mer eller mimdre brune på farge, bakvingene gule med et svart tverrbånd litt innenfor ytterkanten. Nyre- og ringmerkene er vanligvis tydelige. De fleste artene er ganske variable i fargen på forvingene, mens bakvingene er temmelig konstante.


== Levevis ==
Larvene lever på løvtrær, busker og urter av mange arter. Disse artene finnes mest i skog og i hager. De voksne sommerfuglene flyr om natten på sensommeren og høsten. De kommer gjerne til lys. Larvene til hagebåndfly kan bli meget tallrike og gjøre betydelig skade i hager.


== Utbredelse ==
Slekten er naturlig utbredt bare i den palearktiske sone, og alle artene utenom én er kjent fra Europa. Noen få arter har blitt spredt til Nord-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien nattfly, Noctuidae
Underfamilien Noctuinae
Gruppen Noctuini
Slekten båndfly, Noctua Linnaeus, 1758
Noctua atlantica (Warren, 1905) – bare på Azorene
Noctua carvalhoi (Pinker, 1983) – bare på Azorene
variabelt båndfly, Noctua comes Hübner, 1813
bredbåndfly, Noctua fimbriata (Schreber, 1759)
brunt båndfly, Noctua interjecta Hübner, 1803
Noctua interposita (Hübner, 1790)
fiolett båndfly, Noctua janthe (Borkhausen, 1792)
Noctua janthina Denis & Schiffermüller, 1775
Noctua noacki Boursin, 1957
plettbåndfly, Noctua orbona (Hufnagel, 1766)
hagebåndfly, Noctua pronuba Linnaeus, 1758
Noctua teixeirai Pinker, 1971
Noctua tertia Mentzer, Moberg & Fibiger, 1991
Noctua tirrenica Biebinger, Speidel & Hanigk, 1983
Noctua undosa (Leech, 1889) – Japan, eneste art som ikke forekommer i Europa
Noctua warreni Löde, 1987


== Bildegalleri ==

		
		
		
		
		
		
		


== Kilder ==
Norges sommerfugler – Nattfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Fauna Europaea, utbredelsesdatabase for europeiske dyr. [3]
Utbredelsesdata: [4]


== Eksterne lenker ==
(en) Båndfly i Encyclopedia of Life 
(en) Båndfly i Global Biodiversity Information Facility 
(no) Båndfly hos Artsdatabanken 
(sv) Båndfly hos Dyntaxa 
(en) Båndfly hos Fauna Europaea 
(en) Båndfly hos Fossilworks 
(en) Båndfly hos ITIS 
(en) Båndfly hos NCBI 
(en) Kategori:Noctua – bilder, video eller lyd på Wikimedia Commons 
Noctua Linnaeus – detaljert informasjon på Wikispecies
Kari, Per og Søren på bytur

Kari, Per og Søren på bytur er den første norskskrevne tegneserien. Den ble skrevet av Nanna With (datter av Richard With) i samarbeid med tegneren Gunnar Tandberg, og ble trykket i magasinet For Hus og Hjem en periode i 1912–1913. I 1914 kom den daglig på trykk i Utstillingsavisen.I 1913 utga With og Tandberg også samlingen «Kari, Per og Søren paa besøk i hovedstaden og paa reise til Amerika».Tegninger med den samme streken som i disse tegneseriene ble også benyttet av Porsgrund Porselænsfabrik som dekor på et dukkeservise.


== Referanser ==
Norsk Bartender Forening

Norsk Bartender Forening, forkortet NBF, er en norsk interesseforening for bartendere. NBF er politisk nøytral og ikke medlem av noen fagforbund. Medlemmer opptas i foreningen gjennom en praktisk og teoretisk prøve. Foreningens hovedmål er å utvikle faget slik at norske bartendere blir så dyktige som mulig. Dette skjer gjennom konkurranser, kurs og nettverksbygging. Foreningen har medlemmer fra hele Norge og er delt i seks seksjoner hvor hver seksjon har et eget styre. 
Norsk Bartender Forening ble stiftet av åtte bartendere 6. oktober 1949 på restauranten Regnbuen i Oslo under navnet Oslo Bartender Club. Foreningens første president var Arne Normann. I 1952 ble foreningen medlem i International Bar Association (IBA), den internasjonale bartenderforeningen. Medlemsantallet har siden økt jevnt og var 350 ved utgangen av 2004. Alle medlemmene er også medlem av  IBA. Det nasjonale bartendermesterskapet arrangeres hvert år der vinnerne representerer Norge i VM. 


== Eksterne lenker ==
Offisielt nettsted
Olav Dikkanen

Olav Magnar Dikkanen (født 21. november 1932, død 1. november 2013) var en norsk politiker og sametingsrepresentant. Han satt i NSR landsstyre og Nordisk sameråd.Han ble valgt inn på Sametinget ved det første sametingsvalget i 1989, der han representerte Norske Samers Riksforbund/Samarbeids-gruppen (NSR/S). Han ble valgt inn fra Varanger valgkrets. Han var også sametingsrepresentant i perioden 2001–2005, der han også satt i Plan- og finanskomiteen.Dikkanen var engasjert i samepolitikk fra 1970. Han var med å stifte Unjárgga sámiid searvi i 1972 og representerte NSR i Varanger på Sametinget i fire perioder (1989–2005). Han satt også i NSRs Landsstyre og i Nordisk sameråd. I 2010 ble han tildelt NSRs ærespris.


== Referanser ==


== Kilder ==
Odd Mathis Hætta: Sametinget i navn og tall : Høsten 1989–høsten 1993
Odd Mathis Hætta: Sametinget i navn og tall : Høsten 1993–høsten 1997
Odd Mathis Hætta: Sametinget i navn og tall : Høsten 1997–høsten 2001
Odd Mathis Hætta: Sametinget i navn og tall : Høsten 2001–høsten 2005
Myrfly

Myrfly (Coenophila subrosea) er en sommerfugl som tilhører familien nattfly (Noctuidae). Den er funnet nord til Sør-Trøndelag i Norge.


== Utseende ==
Et middelsstort (vingespenn 35 – 41 mm), mer eller mindre rødlig grått nattfly. Hannen har smalt fjærformede antenner. Forvingen er grå eller rødlig, med et svart merke som strekker seg fra indre mellomlinje, rundt den nedre halvdelen av ringmerket til innerkanten av nyremerket. Disse to merkene er lysgrå. Mellomlinjene er svarte, smale og går i sik-sak, noen ganger lite synlige. Bølgelinjen langs vingens ytterkant er brun og diffus. Bakvingen er lysgrå med silkeaktig glans. Larven er naken, mørkt brunlig med gule og røde lengdestriper. 


== Levevis ==
Arten lever på myrer. Larvene utvikler seg på ulike trær, busker og urter som vokser på myrene, særlig pors (Myrica gale). De voksne sommerfuglene flyr i juli – august.


== Utbredelse ==
Arten er utbredt over det meste av den palearktiske sone. I Norge finnes den nord til Hordaland, dessuten er den funnet i Sør-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Eugraphe subrosea på UK moths: [2]


== Eksterne lenker ==
(en) myrfly i Encyclopedia of Life 
(en) myrfly i Global Biodiversity Information Facility 
(no) myrfly hos Artsdatabanken 
(sv) myrfly hos Dyntaxa 
(en) myrfly hos Fauna Europaea 
(en) myrfly hos NCBI 
(en) Kategori:Coenophila subrosea – bilder, video eller lyd på Wikimedia Commons 
Coenophila subrosea – detaljert informasjon på Wikispecies
Michaela Marzola

Michaela Marzola (født 21. februar 1966 i Wolkenstein) er en tidligere italiensk alpinist.
På midten av 1980-tallet tilhørte hun den utvidede favorittgruppen i super-G. Karrierens høydepunkt var seieren i verdenscuprennet i super-G i Megève 25. januar 1986, foran østerrikske Elisabeth Kirchler og tyske Traudl Hächer. Denne sesongen kom hun på 3.-plass sammenlagt i super-G-cupen.
Hennes beste plassering i utfor var en femteplass i Puy St. Vincent.
Under OL 1988 i Calgary kom hun på 7.-plass i super-G og på 10.-plass i kombinasjonsøvelsen.


== Referanser ==


== Eksterne lenker ==
(en) Michaela Marzola – Olympedia 
(en) Michaela Marzola – Sports-Reference (OL-resultater – arkivert) 
(en) Michaela Marzola – FIS (alpint) 
(en) Michaela Marzola – ski-db.com
Fiolett vårfly

Fiolett vårfly (Cerastis rubricosa) er en sommerfugl som tilhører familien nattfly (Noctuidae). Den er funnet nord til Nordland i Norge.


== Utseende ==
Et middelsstort (vingespenn 32 – 38 mm), kraftig, grålig nattfly, vingene ofte med rødfiolett skjær. Forvingen har omtrent fem svarte flekker langs framkanten. Nyre- og ringmerkene er svartkantede, ringmerket ganske lite. Bølgelinjen langs vingens ytterkant er brun. Bakvingen er lyst gråbrun.


== Levevis ==
Arten lever i skog og på fuktige heier. Larvene lever på ulike trær, busker og urter, blant andre svineblom og maurer. De voksne sommerfuglene flyr alt i april – mai.


== Utbredelse ==
Den er utbredt i hele den palearktiske sone bortsett fra Nord-Afrika. I Norge er den vanlig nord til det sørlige Nordland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Cerastis rubricosa på UK moths: [2]


== Eksterne lenker ==
(en) fiolett vårfly i Encyclopedia of Life 
(en) fiolett vårfly i Global Biodiversity Information Facility 
(no) fiolett vårfly hos Artsdatabanken 
(sv) fiolett vårfly hos Dyntaxa 
(en) fiolett vårfly hos Fauna Europaea 
(en) fiolett vårfly hos NCBI 
(en) Kategori:Cerastis rubricosa – bilder, video eller lyd på Wikimedia Commons
Brunt vårfly

Brunt vårfly (Cerastis leucographa) er en sommerfugl som tilhører familien nattfly (Noctuidae). Den er bare funnet to ganger i Norge, i Vest-Agder og Møre og Romsdal.


== Utseende ==
Et middelsstort (vingespenn 32 – 38 mm), kraftig, rødbrunt nattfly. Hannen har smalt fjærformede antenner. Forvingen er rødbrun med lysgrå nyre- og ringmerker. Ytre mellomlinje er mørk og tannet, bølgelinjen lys og smal. Bakvingen er gråhvit med silkeglans.


== Levevis ==
Arten lever i skog. Larvene lever på ulike trær, busker og urter. De voksne sommerfuglene flyr tidlig på våren. De to norske funnene har vært i april – mai.


== Utbredelse ==
Den er utbredt fra Nord- og Mellom-Europa i et belte østover til Japan. I Norge er den bare funnet to ganger, i Sunndal i Møre og Romsdal i 1988 og i Kristiansand i 2000. Den er oppført som Nær truet (VU) i Norsk rødliste for arter fra 2021.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Cerastis leucographa på UK moths: [2]


== Eksterne lenker ==
(en) brunt vårfly i Encyclopedia of Life 
(en) brunt vårfly i Global Biodiversity Information Facility 
(no) brunt vårfly hos Artsdatabanken 
(sv) brunt vårfly hos Dyntaxa 
(en) brunt vårfly hos Fauna Europaea 
(en) brunt vårfly hos NCBI 
(en) Kategori:Cerastis leucographa – bilder, video eller lyd på Wikimedia Commons 
(en) Cerastis leucographa – galleri av bilder, video eller lyd på Wikimedia Commons
Aadne K. Mykland

Aadne Knutsen Mykland (født 6. april 1933) var ordfører for Arbeiderpartiet i Froland kommune i 20 år, fra 1983 til 2003. Han var medlem av formannskapet i Froland i 24 år, fra 1983 til 2007, og han var kommunestyrerepresentant i 36 år, fra 1971 til 2007. I perioden som ordfører ble han også valgt til den første styreleder i det nyfusjonerte selskapet Agder Energi og gjorde her en stor jobb for å hindre at selskapet ble solgt ut av regionen. 
Mykland var i ungdommen en god skiløper og fikk sølvmedalje på 50 km langrenn i NM på ski 1958. Han har også vært instruktør, trener og leder i Mykland idrettslag. 
«For samfunnsmessig livsinnsats av landsomfattende betydning» ble han 19. februar 2009 tildelt Kongens fortjenstmedalje i gull av konstituert fylkesmann Svein Åril.


== Kilder ==
Setesdølen 24. februar 2009 side 2


== Eksterne lenker ==
Omtale av tildelingen hos fylkesmannen i Aust-Agder
Nettfly

Nettfly (Naenia typica) er en sommerfugl som tilhører familien nattfly (Noctuidae). Den er funnet nord til Hordaland i Norge.


== Utseende ==
Et middelsstort (vingespenn 36 – 46 mm), mørkt brungrått nattfly med lyse vingeårer. Sammen med de tre lyse tverrlinjene danner vingeårene et lyst nett. Arten ligner mye på nettnellikfly (Heliophobus reticulata) og hvitribbet åkerfly (Tholera decimalis), men skiller seg fra disse på at vingene er bredere, området mellom nyremerket og ringmerket er formørket, og at antennene er trådformede hos begge kjønn. Forvingen har hvitkantede nyre- og ringmerker, området mellom dem er mørkt. De to mellomlinjene og bølgelinjen er lyse og smale. Bakvingen er lyst brungrå. Larven er gråbrun med lys sidestripe.


== Levevis ==
Nettflyet lever gjerne på kulturpåvirkede steder, som avfallsplasser og annen ruskemark, hager og parker, men også i myrlendt terreng. Larvene kan leve på en rekke ulike trær, busker og urter. Som nyklekte lever de selskapelig og kan gnage ut store "vinduer" i bladene de spiser på. Om høsten kryper den ned på bakken og lever av visne blader, i mildvær kan de være aktive også om vinteren. De voksne flyr i juni – august, men de kommer sjelden til lys, så man kan lett få inntrykk av at arten er sjeldnere enn den er.


== Utbredelse ==
Arten er utbredt over det meste av Europa og i det nordlige Asia østover til Altaj. I Norge finnes den i de sørligste landsdelene nord til det sørlige Hedmark og Oppland og Hordaland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Naenia typica på UK moths: [2]


== Eksterne lenker ==
(en) nettfly i Encyclopedia of Life 
(en) nettfly i Global Biodiversity Information Facility 
(no) nettfly hos Artsdatabanken 
(sv) nettfly hos Dyntaxa 
(en) nettfly hos Fauna Europaea 
(en) nettfly hos NCBI 
(en) Kategori:Naenia typica – bilder, video eller lyd på Wikimedia Commons
Barskogfly

Barskogfly (Protolampra sobrina) er en sommerfugl som tilhører familien nattfly (Noctuidae). Den er funnet nord til Nordland i Norge.


== Utseende ==
Et middelsstort (vingespenn 35 – 38 mm), nesten ensfarget brungrått nattfly. Forvingen kan av og til ha en silkeaktig glans, og har smale, hakkete, mørke mellomlinjer som avgrenser et nesten jevnbredt midtfelt. Nyre- og ringmerkene er tydelige, kantet med mørkbrunt. Bølgelinjen langs vingens ytterkant er kraftig og mørk. Bakvingen der brungrå med en silkeaktig glans.


== Levevis ==
Tross det norske navnet finnes barskogflyet gjerne i bjørkeskog. Larvene lever på ulike trær, busker og urter, blant andre blåbær, lyng 
og bjørk. De voksne sommerfuglene flyr i juli – august.


== Utbredelse ==
Barskogflyet er utbredt i det meste av Europa og det nordlige Asia øst til Stillehavet. I Norge er den vanlig nord til den sørlige delen av Nordland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Protolampra sobrina på UK moths: [2]


== Eksterne lenker ==
(en) barskogfly i Encyclopedia of Life 
(en) barskogfly i Global Biodiversity Information Facility 
(no) barskogfly hos Artsdatabanken 
(sv) barskogfly hos Dyntaxa 
(en) barskogfly hos Fauna Europaea 
(en) barskogfly hos NCBI 
(en) Kategori:Protolampra sobrina – bilder, video eller lyd på Wikimedia Commons 
Protolampra sobrina – detaljert informasjon på Wikispecies
Vandrefly

Vandrefly (Peridroma saucia) er en sommerfugl som tilhører familien nattfly (Noctuidae). Denne vandrende arten er funnet nord til Rogaland i Norge.


== Utseende ==
Et middelsstort (vingespenn 45 – 50 mm), gråbrunt nattfly med forholdsvis lange og smale vinger. Arten kan ligne på båndfly-artene (Noctua spp.) til den åpner vingene og det viser seg at bakvingene er hvite, ikke gule. Forvingen er gråbrun, ganske variabel i farge og mønster, nyremerket er vanligvis tydelig. Bakvingen er hvit med brune årer, tynt skjellkledt og delvis gjennomsiktig, med en perleaktig glans, gråbrunt bestøvet langs ytterkanten.


== Levevis ==
Det er en vandrende art som ikke danner bestander i Nord-Europa, men kommer flygende inn fra tid til annen. Larvene lever på ulike urter, men det er sjelden at den formerer seg hos oss. Den kan dukke opp nesten når som helst på året, men er hyppigst i september – oktober.


== Utbredelse ==
Den er vidt utbredt i varme og tempererte områder, og finnes i Nord- og Sør-Amerika, Nord-Afrika, Europa bortsett fra den nordlige delen, India, Kina og Japan.
I Norge er det nokså få funn fra kysten mellom Østfold og Rogaland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3


== Eksterne lenker ==
(en) vandrefly – oversikt og omtale av artene i WORMS-databasen 
(en) vandrefly i Encyclopedia of Life 
(en) vandrefly i Global Biodiversity Information Facility 
(no) vandrefly hos Artsdatabanken 
(sv) vandrefly hos Dyntaxa 
(en) vandrefly hos Fauna Europaea 
(en) vandrefly hos ITIS 
(en) vandrefly hos NCBI 
(en) Kategori:Peridroma saucia – bilder, video eller lyd på Wikimedia Commons 
(en) Peridroma saucia – galleri av bilder, video eller lyd på Wikimedia Commons 
Peridroma saucia – detaljert informasjon på Wikispecies 
Lepidoptera.no Sommerfugler i Norge, med bildegalleri av vandrefly
Nettsiden Svenska Fjärilar, med bildegalleri
Peridroma saucia på UK moths
Tommy Salo

Tommy Mikael Salo (født 1. februar 1971 i Surahammar i Sverige) er en sverigefinsk ishockeymålvakt. Han er mest kjent for en avgjørende strafferedning mot Canada i OL på Lillehammer som gjorde at Sverige vant sitt første OL-gull i Ishockey. Etter OL-gullet flyttet Salo over til NHL, men han var fortsatt førstemålvakt for Tre kronor (Sveriges hockeylandslag) og i 1998 tok han VM-gull med Sverige.


== Klubber ==
Frölunda Indians (2005/2006-2006/2007)
MODO Hockey (2004/2005)
Colorado Avalanche (mars 2004)
Edmonton Oilers (1998/1999-2003/2004)
New York Islanders (1994/1995-1998/1999)
Utah Grizzlies (1995/1996) IHL
Denver Grizzlies (1994/1995) IHL
Västerås IK (1992/1993-1993/1994)
IK Westmannia-Köping (1991/1992)
Västerås IK (1991/1992)
IK Westmannia-Köping (1990/1991)
Västerås IK (1989/1990-1990/1991)
Surahammars IF (1988/1989)


== Referanser ==


== Eksterne lenker ==
(en) Tommy Salo – Olympedia 
(en) Tommy Salo – Sports-Reference (OL-resultater – arkivert) 
(sv) Tommy Salo – Sveriges olympiske komité 
(en) Tommy Salo – National Hockey League (NHL) 
(en) Tommy Salo – Eurohockey.com 
(en) Tommy Salo – Hockeydb.com 
(en) Tommy Salo – Eliteprospects.com 
(en) Tommy Salo – Eliteprospects.com (personale)
Joaquín Eufrasio Guzmán

Joaquín Eufrasio Guzmán (født 1801 i Cartago, Costa Rica, død 1875 i San Miguel, El Salvador) var en salvadoransk politiker og offiser.
I to perioder, fra 15. februar 1845 til 1. februar 1846 og fra 24. januar 1859 til 15. februar 1859 (konstituert), var han president i El Salvador.
Grønt langvingefly

Grønt langvingefly (Actebia praecox) er en sommerfugl som tilhører familien nattfly (Noctuidae). Den er funnet spredt nord til Sør-Trøndelag i Norge.


== Utseende ==
Et middelsstort (vingespenn 38 – 45 mm) nattfly med påfallende lange og smale forvinger. Forvingen er grågrønn med lyse nyre- og ringmerker. Mellomlinjene, som avgrenser vingens midtfelt, er mørke og ujevnt bølgete. Rett innenfor ytterkanten er det et brunt tverrbånd. Bakvingen er grå.


== Levevis ==
Den lever særlig på åpne, sandete steder med sparsom vegetasjon, som sanddyner, sandige heier og grusete elvebredder. Larvene lever på ulike urter og busker, blant andre krypvier og geitrams. De voksne sommerfuglene flyr i juli – august. Om de blir forstyrret om dagen, slipper de seg gjerne til bakken og spiller døde.


== Utbredelse ==
Arten er utbredt i den palearktiske sone, fra Europa og østover til Stillehavet. I Norge er den funnet spredt nord til Sør-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Actebia praecox på UK moths: [2]


== Eksterne lenker ==
(en) grønt langvingefly i Encyclopedia of Life 
(en) grønt langvingefly i Global Biodiversity Information Facility 
(no) grønt langvingefly hos Artsdatabanken 
(sv) grønt langvingefly hos Dyntaxa 
(en) grønt langvingefly hos Fauna Europaea 
(en) grønt langvingefly hos NCBI 
(en) Kategori:Actebia praecox – bilder, video eller lyd på Wikimedia Commons
Brunt langvingefly

Brunt langvingefly (Actebia fennica) er en sommerfugl som tilhører familien nattfly (Noctuidae). Den er funnet spredt nord til Nord-Trøndelag i Norge.


== Utseende ==
Et middelsstort (vingespenn 38 – 44 mm), mørkgrått nattfly. Forvingene er smale, men ikke så smale som hos grønt langvingefly (Actebia praecox). Forvingen er mørkgrå, bakkanten ofte bredt hvitgul. Nyremerket og av og til også ringmerket er hvite til lysbrune. Mellomlinjene, som avgrenser vingens midtfelt er svarte og doble, men ofte utydelige. Ved vingespissen er det en svart flekk. Bakvingen er gråhvit.


== Levevis ==
Den finnes i åpne områder. Larvene lever på ulike busker, urter og gras, blant andre blokkebær, vier, melder, syrer og strandrug). De voksne sommerfuglene flyr i juli – september.


== Utbredelse ==
Arten er utbredt i Fennoskandia, det nordlige Russland, Asia øst til Japan og Korea, og den nordlige delen av Nord-Amerika. I Norge er den funnet spredt fra Vest-Agder til Nord-Trøndelag.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Svenska Fjärilar


== Eksterne lenker ==
(en) østlig langvingefly i Encyclopedia of Life 
(en) østlig langvingefly i Global Biodiversity Information Facility 
(no) østlig langvingefly hos Artsdatabanken 
(sv) østlig langvingefly hos Dyntaxa 
(en) østlig langvingefly hos Fauna Europaea 
(en) østlig langvingefly hos ITIS 
(en) østlig langvingefly hos NCBI 
(en) Kategori:Actebia fennica – bilder, video eller lyd på Wikimedia Commons
Dovrejordfly

Dovrejordfly (Euxoa adumbrata) er en sommerfugl som tilhører familien nattfly (Noctuidae). Den er bare funnet i den nordlige delen av Gudbrandsdalen i Norge, og den er ikke funnet her i landet siden 1911. Det norske navnet er misvisende, siden arten ser ut til å være utdødd på Dovre men er ganske vanlig enkelte andre steder.


== Utseende ==
Et middelsstort (vingespenn 33 – 41 mm), mørkt brunlig nattfly. Kjønnene er forskjellige på farge, hannens forvinger er rødbrune, hunnens mørkt svartbrune. Nyre- og ringmerkene er gulkantede og tydelige, ellers har den få markerte tegninger. Bakvingen er lyst gråbrun, lysere i midten.


== Levevis ==
Dovrejordflyet lever på grasmark og enger, i Nord-Amerika også på dyrket mark. Larvene lever nede i bakken av røtter, men man vet ikke hvilke planter de foretrekker. Utviklingen tar ett år. De voksne sommerfuglene flyr om natten.


== Utbredelse ==
Arten finnes i det nordlige og nordøstlige Europa, det nordlige Asia og Nord-Amerika. Den norske bestanden er etter alt å dømme utdødd, men den finnes fortsatt fåtallig i Sverige. I Nord-Amerika er den vanlig og utbredt fra Alaska gjennom det meste av Canada, mot sør til fjellene i Colorado.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri:


== Eksterne lenker ==
(en) dovrejordfly i Encyclopedia of Life 
(en) dovrejordfly i Global Biodiversity Information Facility 
(no) dovrejordfly hos Artsdatabanken 
(sv) dovrejordfly hos Dyntaxa 
(en) dovrejordfly hos Fauna Europaea 
(en) dovrejordfly hos ITIS 
(en) dovrejordfly hos NCBI 
(en) Kategori:Euxoa adumbrata – bilder, video eller lyd på Wikimedia Commons 
(en) Euxoa lidia – galleri av bilder, video eller lyd på Wikimedia Commons